Samantha Fox

Samantha Karen Fox (s. 15. huhtikuuta 1966 Mile End, Lontoo) on erityisesti 1980-luvulla suosiossa ollut englantilainen malli, poptähti ja seksisymboli. Fox nousi Isossa-Britanniassa kuuluisuuteen vuonna 1983 The Sun -iltapäivälehden yläosattomana niin sanottuna kolmossivun tyttönä. Vuonna 1986 hän siirtyi laulajaksi ja saavutti maailmanlaajuista menestystä.

 Nuoruus 
Edesmenneen John Patrick Foxin ja Carole Ann Wilkenin vanhin tytär Samantha Karen Fox syntyi Lontoossa. Hänellä on sisar, Vanessa, joka on kuusi vuotta nuorempi, ja sisarpuoli Frederica, hänen isänsä toisesta avioliitosta. Fox paljasti vuonna 2017 julkaistussa kirjassaan Forever, tomorrow joutuneensa nuorena perheväkivallan uhriksi, kun hänen isänsä pahoinpiteli häntä.

 Ura 
 Mallinura 
Kun 16-vuotias Fox oli menestynyt valokuvamallikilpailussa, The Sun -lehti pyysi hänet kuvauksiin. Yläosattomien kuvien ilmestyttyä lehdessä helmikuussa 1983 Fox erotettiin koulusta, mutta hänen annettiin kuitenkin suorittaa kokeet.

Foxin kuvien suuri suosio johti ainutlaatuiseen neljän vuoden sopimukseen The Sunin kanssa. Sinä aikana Fox esiintyi lehdessä yläosattomien kuvien lisäksi myös muoti- ja uimapukukuvissa. Hänen äitinsä toimi hänen stylistinään. Fox vakuutti rintansa miljoonalla punnalla. Fox oli mallivuosinaan hyvin suosittu Isossa-Britanniassa, ja hänen nimikirjoitustilaisuuksiinsa saattoi tulla 10 000 teinipoikaa.

Fox lopetti valokuvamallin työt vuonna 1986 ja siirtyi musiikkiin. Hän palasi takaisin kolmossivulle viikoksi vuonna 1995 sivun 25-vuotisjuhlan kunniaksi.

 Musiikkiura 
Foxin läpimurtokappale ”Touch Me (I Want Your Body)” nousi vuonna 1986 listoille ympäri maailmaa. Foxin levyttämät kappaleet olivat melodista ja rytmikästä tanssipoppia. Hän sai ensisinglensä jälkeen sarjan uusia singlehittejä, kuten ”Do Ya, Do Ya (Wanna Please Me)”.

Foxin laulujen sanoitukset olivat seksuaalisesti vihjailevia, ja myös Foxin imago laulajana oli korostetun seksikäs. Fox ja samaan aikaan suosioon noussut italialainen povipommilaulaja Sabrina Salerno esitettiin markkinointisyistä toistensa kilpailijoina ja vihanaisina, ja kumpikin näytteli mukana. Myöhemmin vuonna 2010 he levyttivät yhdessä kappaleen ”Call Me”.

Foxin kolme ensimmäistä albumia Touch Me (1986), Samantha Fox (1987) ja I Wanna Have Some Fun (1988) myivät yhteensä useita miljoonia kappaleita. Sen jälkeen Foxin suosio laski, eikä neljäs albumi Just One Night (1991) menestynyt edellisten tavoin. Fox on jatkanut levytysuraansa, ja hänen albumejaan on 2020-lukuun mennessä myyty yhteensä yli 30 miljoonaa kappaletta.

Vuonna 1995 Fox osallistui Ison-Britannian euroviisukarsintoihin Sox-yhtyeen laulajana kappaleella "Go for the Heart", joka sijoittui esikarsinnassa neljänneksi.Elokuussa 2004 hän esiintyi ruotsalaisen Günther-artistin videolla "Touch Me" (versio Foxin omasta kappaleesta). Marraskuussa 2005 Foxin uusin albumi Angel with an Attitude julkaistiin Kanadassa.

Suomessa Fox esiintyi ensimmäisen kerran Nilsiässä maaliskuussa 1987. Saman vuoden juhannuksena hän esiintyi Suomessa usealla paikkakunnalla. Senkin jälkeen Fox on esiintynyt Suomessa useita kertoja.

 Yksityiselämä 
Vuonna 2003 Fox kertoi olevansa lesbo ja elävänsä parisuhteessa naispuolisen managerinsa kanssa. Foxin pitkäaikainen elämänkumppani oli hänen managerinaankin vuodesta 1999 toiminut Myra Stratton, joka kuoli syöpään vuonna 2015. Vuonna 2016 Fox alkoi seurustella norjalaisen Linda Olsenin kanssa, ja he kihlautuivat vuonna 2020 ja avioituivat vuoden 2022 kesäkuussa.

 Diskografia 
 Albumit 
 Touch Me (1986)
 Samantha Fox (1987)
 I Wanna Have Some Fun (1988)
 Just One Night (1991)
 Greatest Hits (1992)
 21st Century Fox (1998)
 Watching You, Watching Me (2002)
 Angel with an Attitude (2005)
 Greatest Hits (2009)

 Singlet 
VuosiKappaleListasijoitusAlbumi UK US GER CANLwin, Nanda.  Top 40 Hits.  Mississauga: Music Data Canada (2000). FRA SUI AUT NLD SA Aus ES1986"Touch Me (I Want Your Body)"3441412121110Touch Me"Do Ya Do Ya (Wanna Please Me)"10875272041135-1838"Hold On Tight"26-31--24---81-"I'm All You Need"41-67--------1987"Nothing's Gonna Stop Me Now"880627621152228Samantha Fox"I Surrender (To the Spirit of the Night)"25-213518102282--4"I Promise You (Get Ready)"58-40-------12"True Devotion"62-321-------1988"Naughty Girls (Need Love Too)"313218---64-6621"Love House"32-25--19-10-8910I Wanna Have Some Fun"I Wanna Have Some Fun"638-10-----80-1989"I Only Wanna Be With You"1631251210241913-19-1991"(Hurt Me! Hurt Me!) But The Pants Stay On"-----------Just One Night"Another Woman (Too Many People)"--46--------"Just One Night"-----------"Spirit of America"-----------1995"Go For The Heart"47------13---Single-only release1997"Let Me Be Free"188------13---21st Century Fox1998"Santa Maria"32-----1----"Deeper"-----------"The Reason Is You"-----------"Perhaps"-----------2005"Angel with an Attitude"-----------Angel With An Attitude2007"Touch Me 2007"-----------2008"Midnight Lover"-----------Single-only release2009"Tomorrow"-----------Greatest Hits

Lähteet

 Aiheesta muualla 
 Viralliset kotisivut 

Luokka:Brittiläiset poplaulajat
Luokka:1980-luvun yhtyeet ja sooloartistit
Luokka:Vuonna 1966 syntyneet
Luokka:Elävät henkilöt
Luokka:Seulonnan keskeiset artikkelit